rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Dit Woort hett noch annere Bedüden: kiek dorför ünner Sellschop (Mehrdüdig Begreep). Ene Sellschop is meest ene Gruppe Minschen, de över lange Tid med en ander tohoopwärket oder ene grote sotschale Gruppe, de sik gemeensam een Gebeed deelt, normalerwise under den liken politschen Systeem levet un dör dominante kulturelle Weerde verbunnen is. Een Kennteken för Sellschoppen is een gemeensam Munster för sotschale Kuntakte twischen Minschen, de to verscheden Kulturen oder Institutshonen tohöört; ene bestimmte Sellschop kann een as de Summe van allen düssen sotschalen Kuntakten twischen sienen Liddmaten beschrieven. Minschlike sotschale Strukturen sind kumplex un stark up Kooperatschoon uut, to’n Bispeel Arbeed uptodelen oder in Form van sotschale Rullen un ander Munster, de wisse Aarden Benimm för passlik oder unpasslik bstimmen. Düsse Normen rund ümme dat Bedregen in ene Sellschop sind de sotschalen Normen. So wied ene Sellschopp good tohoopwärket, kann se för de Liddmaten mööglik maken meer beschickt to kreigen as een Individuum alleen könne. Sellschoppen underscheed sik ook na den technoloogschen Niveau un de weerdschoplike Aktiviteet. Grötter Sellschopen köönt vele verscheden Formen to regeren hebben, verscheden Aarden Familie un ook underscheedlike Geslechterrullen. Dat minschlike
Dalmatiensch is ene utstorvene romaansche Spraak. Dat Dalmatiensche hebbt de Nafohren vun de röömschen Siedlers in Dalmatien snackt. As Substrat hett dat veel vun de ole veneetsche Spraak afkregen. Ganz Dalmatien dee bet to dat 6. Johrhunnert Dalmatiensch snacken, denn kemen de Slaven mit ehr Spraak (wat later Kroaatsch weer) in dat Land. De hebbt dat Dalmatiensche jümmer mehr trüchdrängt. Toglieks hett dat Kroaatsche stark as Superstrat op dat Dalmatiensche warkt. Schriftlich sünd welk Oorkunnen ut Ragusa nableven ut dat 14. un 15. Johrhunnert. In Ragusa hett dat 1472 en Dekret geven, dat in’n Stadtraat Ragusääsch, also Dalmatiensch, snackt warrn schull un keen Slaavsch. Dat weer al en Reflex dor op, dat de Spraak jümmer mehr trüchgahn dee. De dalmatiensche Stadtspraak hett sik denn nich mehr lang hollen. Överbleven is blot noch dat ländliche Dalmatiensch an de Küst. Tolest hebbt noch welk Lüüd op de Eilannen Krk, Cres un Rab in de Adria de Spraak snackt. De leste Minsch, de dat noch snacken kunn, weer Antonio Udina op Krk, de 1897 doodbleven is. De Romanist Matteo Bartoli hett wat vun Udina siene Spraak noch optekent. Disse Dialekt op de Eilannen warrt na’n italieenschen Naam vun Krk, Veglia, ok Vegliootsch nöömt.
Sellschop betekent Sellschop, ene Gruppe Minschen, de sik dör gemeensame Kennteken van ander Gruppen afgrenzt un gemeensam levet Sellschop (Staatsrecht), de Börger, de den liberalen Staat gegenöver staat Sellschop (Weerdschop), Organisatschoonsform in de Weerdschop Wetenschoplike Sellschop, Forsch- un Fördervereen Platensellschop, Upkamen van verscheden Planten an ene Steed Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Privilegium Paulinum is in de kathoolsche Kark ene Utnahm vun den Grundsatz, dat de Eh nich wedder oplööst warrn kann. Wenn een as Nichchrist en annern Nichchrist heiraadt hett, denn seggt dat Privilegium Paulinum, dat dat Recht is, dat een, nadem he oder se later denn dööpt worrn is, för den Glöven noch wedder nee christlich heiraden dröff. Nöömt is dat Privileg na den Apostel Paulus.
Dit Woort hett noch annere Bedüden: kiek dorför ünner Weten (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Weten oder Kenns betekent wat een weet, leerd het un sik märked het un dat wo een Individuum Isicht in het. Weten ümmefaat Informatschonen, Beschrivsels daarvan oder Kennen un Können, de dör Beleevnissen oder Undderricht leerd worden. De Kennsitheorie oder Epistemologie undersöcht wat Weten is un of de Anspröök up Weten rechfärdigt sind. In de Loop van de Tid sind denn ook verscheden Ideen wat Weten is un in wat för enen Mate een Twievel anspreken mott. Een kann enen Underscheed maken twischen theoreetschen un praktschen Weten. Et givt oook vele verschden Aarden Weten, to’n Bispeel Selvkenns, Fackkenns oder wetenschoplike Kenns. Op Wikiquote gifft dat Zitaten to, över oder vun „Weten“ (hoochdüütsch). Duncan Pritchard, John Turri: The Value of Knowledge. In: Edward N. Zalta (Heruutgever): Stanford Encyclopedia of Philosophy.Vorlage:SEP/Wartung/Parameter 1 und weder Parameter 2 noch Parameter 3Vorlage:SEP/Wartung/Parameter 1 und Parameter 2 und nicht Parameter 3Vorlage:SEP/Wartung/Parameter 1 und Parameter 3 und nicht Parameter 2 Jonathan Jenkins Ichikawa, Matthias Steup: The Analysis of Knowledge. In: Edward N. Zalta (Heruutgever): Stanford Encyclopedia of Philosophy.Vorlage:SEP/Wartung/Parameter 1 und weder
Kunn(e) (m.) betekent Kunn, Person, de na Waren froogt un köft Kunde (Prostitution), Jargonbezeichnung für einen Freier Angehöriger einer Subkultur in der DDR, siehe Blueserszene Kunn(e) (f.) betekent ene Naricht een Fackgebeed (to’n Bispiel as Nasilve in -kunn(e)) Kunn, Weten oder Kennis Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tibull weer en röömschen Dichter vör allen vun Elegien. Tibull stamm ut en röömsch Riddergeslecht. He weer Maat vun den Dichterkrink üm Marcus Valerius Messalla. In siene Gedichten schrifft he vun de Leev to Delia un Nemesis. He wiest sik kritisch gegen siene Tiet un gegen de Stadt Rom, lehnt Krieg, Staat un Politik af un em lengt na dat eenfache, rustikale Leven. In de Sammlung ut veer Böker Corpus Tibullianum sünd man blot twee vun em sülvs schreven.
Eraldo Monzeglio (* 5. Juni 1906 in Vignale Monferrato (AL); † 3. November 1981 in Turin) weer en italieensch Footballspeler un -trainer De Afwehrspeler fung sien Loopbahn 1924 bi AS Casale an, wo he bit 1926 bleev. Dornah wessel he to’n FC Bologna un speel dor bit 1935. Sien Loopbahn klung in de Johren 1935 bit 1939 bi AS Rom ut. Nah sien aktiv Loopbahn weer he Trainer ünner annern bi SSC Neapel un Sampdoria Genua. För de italieensch Natschonalmannschap hett he in de Johren 1930 un 1938 insgesamt 35 Lännerspelen maakt, in de he söss Doren schaaten hett. 1934 un 1938 wurr he mit de Natschonalmannschap Weltmeester. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
Klever betekent Klever, en Plant, Klever, en Klöör bi’t Koortenspeel, Klever Verlag, Verlag ut Öösterriek. Klever is de Familiennaam von Albrecht Klever († 1565), Raadsherr un Flottenföhrer ut Lübeck, Amelie Klever (* 1994), düütsch Model, Dieter Klever (1940–2008), düütschen Footballspeler, Heinz Klever (1928–2006), düütschen Politiker, Hermann Klever (1537–1597), Koopmann un Raadsherr ut Lübeck, Julius von Klever (1850–1924), russ’schen Maler, Philip Klever (* 1985), düütschen Offzeer un Blogger, Ulrich Klever (1922–1990), düütschen Schriever un Journalist. Kiek ok bi: Klewer, Clever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Een Fohrrad, kort Rad, ook Fiets(e) oder ooldmoodsch ook Velozepee oder Flietz(e)pee(d) is een Fohrtüüg, dat een Minsch med Pedalen andrivt un uut enen Ramen un twee Räder achter een ander besteet. Sik up enen Fohrrad wegtobewegen, sitt de Fohrer up enen Sadel un beweegt de Räder, in dem dat he up de Pedalen tridd. De Radfohrer stüürt de Richte un de Bremsen an de Stüürstangen. Faken givt’t man ook Bremsen an den Pedalen. Dat eerste Maal kemen Fohrräder inn 19. Johrhunderd in Eurupa up, vandage givt’t meer as ene Milliarde Fohrräder up de Welt. In enigen Regionen sind Fohrräder dat wichtigste Middel sik wegtobewegen, to’n Bispeel in enigen Regionen in China, in den Nederlanden un velen groten Städen weltwied. Fohrräder sind ook för Sport geern bruukt un worden för vele Gebede in den minschlike Leven passlik maket, to’n Bispeel as Kinnerspeeltüüg, för Training, för de Polizei oder dat Militeer, Bodeendeenste un verscheden Sportaarden. De Grundform van ene typschen Fohrradramen, den Rädern, de Pedalen, den Sadel un de Stüürstangen het sik sinds dat’t eerste Fohrradmodell med Kedenandrivt ümme 1885 upkemen is nich groots afwandelt, ofschoonst vele
Klever is en Klöör vun de franzööschen Speelkoorten. De originale franzöösche Naam is Trèfle un dat is ok dat franzöösche Woort för de Plant Klever. Dat Symbol steiht för de Kleverdree, dat Blatt vun den Klever mit sien dree Deelblööd. Bi Skat un Dubbelkopp is Klever de hööchste Klöör. Klever-Ass Klever-2 Klever-3 Klever-4 Klever-5 Klever-6 Klever-7 Klever-8 Klever-9 Klever-10 Klever-Buer Klever-Daam Klever-König Koortenspelen Koorten in’t Franzöösch Blatt Tallenkoorten | Buur | Daam | König | Ass Koortensymbolen ♣ Klever (Trèfle) | ♥ Harten (Cœur) | ♠ Piek (Pique) | ♦ Ruten (Carreau) Koortenspelen Skat | Dubbelkopp
Dit Woort hett noch annere Bedüden: kiek dorför ünner Boran (Film). De Boranen sünd en Reeg vun Verbinnen ut Bor un Waterstoff (Borhydriden). Över de Boranen un jemehr Derivaten hett Alfred Stock 1912 as eerster wat publizeert. Dorna hett sik dorut dat Rebeet vun de Boran-Chemie entwickelt, as ok vun de verwandten Carbaboranen. Dat is een vun de bedüdensten Entwicklungsrebeden in de anorganschen Chemie. En grote Tall vun neutral Boranen BnHm un Borananionen BnHmy- sünd synthetiseert worrn. De Boranen warrt na jemehr Stöchiometrie un Struktur ünnerscheedt in hypercloso , closo, nido, arachno, hypho un conjuco-Boranen. De Geometrie vun disse Strukturen warrt bestimmt dör de Proportschoon vun de Tall vun Stellaaschelektronen to de Tall vun Stellaaschatomen. De Struktur lett sik eenfach dör de Wade-Regel afleiden. För siene Arbeiden över Boranen un Carbaboranen hett William Lipscomb 1976 den Nobelpries för Chemie kregen. De Ümsetten vun Diboran (B2H6) mit Suerstoff to B2O3 is een vun de an dullsten exothermen Reakschonen, de bekannt sünd. Dordör hett vör allen ok dat Militär groot Intresse an de Boranen, üm jem as Raketendrievstoff intosetten. Op dat Rebeet is dorüm veel Grundlagenforschen maakt worrn, man na föffteihn Johren hebbt se dormit ophöört, wiel dat verscheeden Problemen geven hett:
Disse Artikel is man blots en Stubben. Du kannst Wikipedia helpen un em verbetern. Zivilisatschoon (van latiensch civis Röömsche Börger, Städer, sinds den Hoogmiddelöller allegmeen Börger) betekent ene komplexe minschlike Sellschop, in de wetenschoplik un technisch Foortgang as ook de Politik un Weerdschop hoge sotschale un materielle Levensümstänne möögik maket. Een Synonym uut de Geistswetenschop för vergangen Zivilisatschonen is Hoogkultuur. Histoorsch hebbt sik „grote“ Kulturen sülvenst as „Zivilisatschoon“ betekent, sik so van lütten, schienbaar „primitiven“ Kulturen aftogrenzen. Allgeme Kennteken för Ziviliatschonen sind de Organisatschoon in Staten, med sams Regeer, sotschale Schichten, Spezialisten un den Updelen van Arbeed, Städebu un symboolsche Komuunikatschoonssysteme, to’n Bispeel ene Schrift. Ander Kennmärken sind faken Expaschonismus, Stüren, monumentale Architektuur un ene Afhängigkeed van de Burie. Meest alle Zivilisatschonen hebbet butendem ook ene Ideologie, in de een Gloven an den Foortgang un dat Denken, dat wisse sotschale Gruppen better as ander sind, stickt. Allgemeen seggt, wied ene Zivilisatschoon de Kontrolle över ander Minschen un de Natuur uut, man zentraliseert de Macht up ene lüttke Gruppe Minschen. De eersten Zivilisatschonen kemen tiedens de neolithsche Revoultschoon up. Sinds een paar Jaren Tid kümt de Ansicht up, dat alle Minschen, de upstunds levet, alleen noch ene Sellschop un so ook
Disse Artikel is man blots en Stubben. Du kannst Wikipedia helpen un em verbetern. Bildung(e), ook Billung(e) oder Billen betekent dat Vermiddeln un Leren van Weten, Kennisen un Charaktereigenschoppen in verscheden Formen. Faken vermiddelt Scholen, as institutschonellen Ramen, Bildung. Buten Scholen leert informelle Bildung dör Beleevnisse in’n Alldag. Wat de Bildunge in de Schole angeet, deelt de sik in verscheden Stopen meest na Öller, daar mang Pädagogik för Lüttkinner, de primere, sekundere un tertriere Bildunge, Ander Klassifikatschonen hebbet de Underrichtswiese as Grundlage, so as enen Swaarpunkt up den Schoolmeesters oder den Schöler, oder ook na Gebeed, so as Wetenschopsbildung, Sprrakbildung oder lievlike Bildung. Butendem kann de Begree Bildunge ook dat Können van van studeerten un hoogbildten Lüden beteken. Wat Bildung exakt is ümstreden un Unstimmigkeden up wat Bildung uut sien sall givt’t ook. Ook bi den Underscheed twischen Bildung un Indoktrinatschoon givt’t verscheden Ansichten; Bildung solle up’t beste kritsch Denken bibringen. Düsse verscheden Ansichten nemet Inflood up de Vörsläge woans een Bildung bestimmen, bemeten oder verbettern kann. In’n Grunne givt Bildung Kinners ene Sotschalisatschoon binnen de Sellschop un vermiddelt kulturelle Weerde un Normen, de Kinners so med den nödigen Können praat to maken een produktiv Liddmaat in de Sellschop to
De so nöömte Juvenile Award, de ok as Miniatur-Oscar oder Jöögdpries betekent weer, weer en Filmpries. De is as Sünnerpries vun de Academy of Motion Picture Arts and Sciences in’n Rahmen vun de Oscar-Verlehen vun 1935 bit 1961 vergeven worrn. De Juvenile Award weer en Lütt-Utgaav vun de normalne Oscar-Statue. De eerste Winner vun dissen Sünnerpries weer de dormols sössjohrige Shirley Temple. Vundaag warrt disse Pries nich mehr vergeven, wieldat de Jung- un Kinnerdorstellers nu ok in de normalen Nomineeren mitmaken künnt (as t. B. Haley Joel Osment för sien Rull in The Sixth Sense, Keisha Castle-Hughes in Whale Rider, Anna Paquin in The Piano oder Abigail Breslin in Little Miss Sunshine). 1935: Shirley Temple Achten vun ehrn utermatigen Bidrag in de Filmünnerhollen 1934 (Öller: 6 Johr) 1939: Deanna Durbin (Öller: 17) un Mickey Rooney (Öller: 18) för jemehrn bedüdenden Bidrag, den Geist un de Personifikatschoon vun Jöögd op de Lienwand to bringen un as junge Schauspelers en hogen Standard an Talent un Vullennen to setten. 1940: Judy Garland för utermatig Dorbeden vun en junge Dorstellerin in’t Johr 1939 (Öller: 17 Johr) 1945: Margaret O’Brien Utermatige Kinnerdorstellerin in’t Johr 1944 (Öller: 8 Johr) 1946: Peggy Ann Garner Utermatige Kinnerdorstellerin in’t
Qiu Bo (chineesch 邱波, Qiū Bō; * 31. Januar 1993 in Sichuan) is en chineesch Waterspringer. He trett an in dat 10-m-Toorn- un Synchroonspringen. Bo hett 2009 in Rom eerstmals an den Swemmweltmeesterschapen deelnommen. In en spannend Finale wurr he in’t Toornspringen Tweet achter Tom Daley. Bi de Heimweltmeesterschapen 2011 in Shanghai wurr he eerstmals Weltmeester. He wunn mit Huo Liang dat 10-m-Synchroonspringen un weer ok in dat 10-m-Toornspringen nich to slahn un wunn vör David Boudia un den Düütschen Sascha Klein. 2010 is he bi de eerst Olympisch Jöögd-Sömmerspelen in Singapur antreeden. Dor wunn he souverän Gold vun dat 3-m-Brett un vun den 10-m-Toorn. Bi de Olympisch Sömmerspelen 2012 in London muss he sück in dat Toornspringen in en hoochklassig Finale den US-Amerikaner David Boudia slahn geven un wunn de Sülvermedaille noch vor den Briten Tom Daley. Bi de Swemm-Weltmeesterschapen 2013 in Barcelona weern de Medaillen bi dat 10-m-Toornspringen nipp un nau so verdeelt as 2011. Bi de Asian Games 2018 bleev he in dat Toornspringen achter sien Landsmann Yang Jian, aber vör Woo Ha-ram ut Süüd-Korea. Chinese Olympic Committee Athletes Database. Wasserspringen: Gold für Turmspringer Boudia, Bronze an Daley bei sport.sf.tv, 11. August 2012 (abgerufen am 12. August
Disse Artikel is man blots en Stubben. Du kannst Wikipedia helpen un em verbetern. De Verstand is in de Philosophie dat Vermögen, Begrepe to bilden un to Oordelen to verbinnen. De Aard vandage den Begreep to bruken, geet ton groten Deel up Immanuel Kant torügge, de Verstand un Vernunft tegenöver stellt, man ook van den Waarnemenunerscheed. Verstand is Höövdwoord to „verstaan“ van ooldsassisch forstān, wat eerst „daarvör staan“ (so dat een ene Sake nipp un nau bekieken kann), wat al to’n Anfang ook den överdregen Sinn „begripen“ hadde. René Descartes, Abhandlung über die Methode, richtig zu denken un Wahrheit in den Wissenschaften zu suchen John Locke, Versuch über den menschlichen Verstand : in veer Bökern, Bd. 1., Book I un II, 5., Uplage Meiner, Hamborg 2000. ISBN 978-3-7873-1555-0, Bd. 2., Buch III un IV, 3. Uplage Meiner, Hamborg 1988. ISBN 978-3-7873-0931-3 John Locke: Über den richtigen Gebrauch des Verstandes, übers. von Otto Martin, Leipzig: Felix Meiner, 1920; Nadruck na de Uutgave van 1920, Hamborg: Felix Meiner, 1978, ISBN 3-7873-0434-7 John Locke: Die Leitung des Verstandes. Översett van Jürgen Bona Meyer, Wissenschaftlicher Verlag, Schutterwald/Baden 1998, ISBN 978-3-928640-61-9 David Hume, Untersuchung in Betreff des menschlichen Verstandes George Berkeley, Abhandlungen über die Prinzipien
De Kansas City Chiefs sünd en American-Football-Team vun de amerikaansch National Football League (NFL). Se speelen dor in de American Football Conference (AFC) in de Western Division. De Chiefs hemm van 1960 bit 1962 as Dallas Texans speelt, bevör dat 1963 mit dat Umtrecken nah Kansas City, Missouri to de nee Naam keemen. De Kansas City Chiefs hemm dreemal de Meesterschap vun de American Football League wunnen, wobi de letzte den Gewinn vun dat Super Bowl IV mögelk maken dee, un dreemal de Meesterschap vun de NFL, as se nah de Saison 2019 den Super Bowl LIV, 2023 den Super Bowl LVII un 2024 den Super Bowl LVIII wunnen. Kansas City Chiefs. Mehr Biller, Videos oder Audiodateien to’t Thema gifft dat bi Wikimedia Commons. chiefs.com: Kansas City Chiefs Offizielle Website (engelsch) bigplay.ch: Utführlich Informatschonen to de Kansas City Chiefs pro-football-reference.co: Kansas City Chiefs Franchise Encyclopedia (engelsch)
Dat Château de Dardagny is en Slott in Dardagny in den Swiezer Kanton Genf. To‘n Anfang vun sien Bestahn in dat 13. Johrhunnert bestunn dat Slot tut twee dör en Straat deelt Slötter. Elks hörr een vun de twee noblen Familien ut Dardagny. Verbunnen wurrn se dör en Galerie in dat Johr 1655. 1721 gung dat Slott an den Holländer Jean Vasserot, de den Binnenhoff ünner Daak setten dee. Sien Söhn hett de Umbauten wieder vörandreeven, so hett de en Ingangshall inricht. 1779 hett Jacques-Antoine Horngacher dat Slott arvt, un hett ansluutend de letzten groot Bauarbeiten dörführt. 1904 hett de Gemeend Dardagny dat Slott köfft. De wull dat toeerst afrieten un dor en School bauen. Dorgegen wurr aber massiv protesteert un so wurr dor nichts van. 1926 hett sück de Gemeend dorto entscheeden, dat Slott to restaureeren. Nah mehrjohrig Arbeiten wurr dat Slott an’n 11. September 1932 weer apenmaakt. Hüüd wurrd dat Slott as School un Raathuus bruukt. Luftupnahm Luftupnahm Vörderansicht Riddersaal Riddersaal Dat Slott in*n Harvst Château de Dardagny. Mehr Biller, Videos oder Audiodateien to’t Thema gifft dat bi Wikimedia Commons. 9. Le château de Dardagny — Randonature. Afropen an’n 23. Oktober 2023. Geneve: Schloss Dardagny. Afropen an’n 23.
The Great Dictator is en US-amerikaansch Speelfilm vun un mit Charlie Chaplin ut dat Johr 1940. De Film is en Satire op Adolf Hitler un den düütschen Natschonalsozialismus. De Ooropföhren weer an’n 15. Oktober 1940. En restaureerte Faten is 2004 in’t Kino wiest worrn. De Diktater Adenoid Hynkel hett dat Seggen in den fiktiven Staat Tomania un bereedt achter den Rüch vun Bacterias Anföhrer Napaloni de Invasion vun dat Naverland Osterlich (utsnackt „Osterlitsch“) vör. Mit sien Stormtruppen terroriseert Hynkel dat Ghetto, wo de Juden un de Annersdenkenden wahnt. In dat Ghetto leevt ok en jüdschen Putzbüdel un sien Leevste Hannah, de ok vun de Stormtruppen bedrauht warrt. Man Schultz, de Kommandeur vun de Stormtruppen, kennt in den Putzbüdel den Soldaten wedder, de em in’n Eersten Weltkrieg dat Leven reddt harr. Schultz sorgt dorför, dat dat Ghetto eenigermaten vör de Övergrepen afkummt, ok wenn Hynkel wieter sien Wootreden gegen de Juden vertellt. As Hynkel nich mehr nooch Geld hett för sien Oprüsten, lett he vöreerst vun dat Ünnerdrücken vun de Juden af, dormit he vun den jüdischen Bänker Epstein en Kredit kriggt. Aver as de em dat Geld liekers nich geven will, maakt Hynkel de Juden wedder to sien Feenden. De
Disse Artikel is man blots en Stubben. Du kannst Wikipedia helpen un em verbetern. Leevd(e) oder Leev/Leve betekent starke Geföle un enen Hang un Vöörleevde, de een för enen oder wat andern hebben kann. In’n engen Sinne is Leevde een stark Gefööl van depe Verbunneheed med ene Persoon, de enen praktischen Bund twischen Minschen överstigt un sik dör leidsame un fründlike Towennen för enen andern verwöört. Leevde kann een fölen, unafhängig of se sünner Anter blivt oder nich. Besunnders för ranwassen junge Minschen is dööt dat afsluuts Nood Leevde to spören. Afsluten mangel an Leevde verorrsaket Hospitalimus bi Kinners. Leevde, de to wied geet, kann ook in Iversüük ennen oder in verschden Formen Afhängikeed münnen, bet hen to’n Upgeven van de egen Sülvstständikgkeed. In ander Spraken givt’t verscheden Begrepe för de „Leevde“. So kennt to’n Bispeel dat Koine-greeksche un so ook de Bibel Eros (ἔρως), de eootsche Leevde, mann ook fründschoplike Leevde (φιλία Philia), ook Broderleevde: φιλαδελφία Philadelphia) un de göddlike Leevde (ἀγάπη Agape), de bede kene sexuellen Konnnttschonen hebbet. (verliek Joh. 21,15 EU) Boven up kümt noch στοργή (Storge), de poeetsche Uutdruck för de Leevde twischen Öllern un Kinners. Latiensch underschhed diligere, ooldgreeksch αγαπώ up de enen Side un
De relativistische Effekt beschrifft dat Afwieken bi de Egenschoppen vun swore Elementen vun dat, wat na herkömmlich Methoden (vgl. Schrödingerglieken) vermoodt warrt. En begäng Bispeel dorvör is de düüdliche Ünnerscheed vun de Klöör bi de Elementen Sülver un Gold, man ok de fletige Phaas vun Quecksülver ünner Normalbedingen kann dör den relativistischen Effekt verkloort warrn. Vör disse Verkloren weer dat ok as „Effekt vun’t inerte Elektronenpoor“ (Inert-pair effect) betekent, wiel dat butenste Elektronenpoor in’t Valenz-s-Orbital inert is. Bi de sworen Elementen af de sössten Periood in dat Periodensystem hebbt de Elektronen in de Neeg vun’n Atomkarn so grote Snelligkeiten, dat en relativistisch Anwassen vun jemehr Masse vörkummt, wat to en radial Tohopentehn vun de s- un p-Orbitalen föhrt. Dor warrt de Karnladen vun de Elektronen beter dör afschuult un de Energieniveaus vun de d- un f-Orbitalen warrt anböhrt. Mathemaatsch mutt de nich-relativistische Hamilton-Operater gegen en relativistischen uttuuscht warrn. Dat geiht bi Atomen teemlich goot mit de Diracglieken an Steed vun de Schrödingerglieken. Bi de lichteren Elementen sünd Termen as de Breit-Korrektur maatgevend för de Elektron-Elektron-Wesselwirken un de Quantenelektrodynamik (QED) vun de Vakuumpolarisatschoon un Vakuumfluktuatschoon. Ruchweg af de Atomtall 50 speelt disse Term aver keen Rull mehr, wieldat de Vakuumpolarisatschoon un